નવી દિલ્હી : કાશ્મીરમાં બુરહાન વાનીના મૃત્યુ પછી છેલ્લા ૫૭ દિવસથી કાશ્મીરમાં કરફ્યૂ છે. તેમજ 70થી પણ વધુ લોકો મૃત્યુ પામ્યા છે. ત્યારે કાશ્મીર ઘાટીની વણસેલી પરિસ્થિતિને સમજવા અને તેનું રાજકીય સમાધાન શોધવા માટે આજે ઓલ પાર્ટી ડેલીગેશન શ્રીનગર જઈ રહ્યું છે. રાજનાથ સિંહ આ પ્રતિનિધિમંડળનું નેતૃત્વ કરશે. ત્યારે મહેબુબા મુફ્તીએ અલગાવવાદી સંગઠનોને ઓલ પાર્ટી ડેલીગેશન સાથે ચર્ચામાં સામેલ થવા માટે પત્ર લખ્યો છે.